แม่เป็นวัณโรค3+มีสิทธิหายไหมค่ะตอนนี้ทำลายปอดไปเยอะแล้วค่ะ
สวัสดีค่ะ ระยะ 3+ ดังกล่าวมานี้น่าจะหมายถึงเสมหะ 3+ คือในเสมหะพบเชื้อวัณโรคจำนวนมากอยู่ในระยะแพร่เชื้อได้สูงวัณโรคปอดเกิดจากการติดเชื้อแบคทีเรียชนิดหนึ่งภายในปอด ซึ่งอาจไปเกิดที่อวัยวะอื่นๆได้เช่นกันแต่มักพบมากที่ปอด เป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืน ร่วมกับมีประวัติสัมผัสผู้ป่วยวัณโรค ติดต่อกันผ่านทางการหายใจร่วมกัน จึงติดง่ายมากหากในระหว่างที่เป็นวัณโรคปอดแล้วมีอาการไอมาก มีไข้สูง หอบเหนื่อย เสมหะมาก ควรกลับไปพบแพทย์เพื่อตรวจเพิ่มเติมว่าวัณโรคมีการลุกลามมากขึ้นหรือไม่ หรือมีการติดเชื้อที่ปอดอื่นๆแทรกซ้อนขึ้นมาด้วยหรือเปล่าการรักษาวัณโรคคือการใช้ยาวัณโรคติดต่อกัน 6-12 เดือนตามแพทย์สั่ง โดยระหว่างรักษา แพทย์จะตรวจเสมหะและทำเอ็กซเรย์ปอดเป็นระยะ วัณโรคเป็นโรคที่รักษาได้ด้วยยา และถึงแม้ตอนนี้จะพบเชื้อมากในเสมหะถึง 3+ แต่ก็ยังสามารถรรักษาได้ค่ะ ส่วนความเสียหายที่เกิดกับปอดไปแล้ว อาจจะไม่ได้หายขาด ซึ่งแพทย์จะดูแลเป็นรายๆไปค่ะ